als_Latn dik_Latn sag_Latn
Ushtria ukrainase po përgatitet për një luftë të mundshme në një kohë që situata në lindje të vendit vazhdon të jetë e tensionuar. Rusia po përgatitet për të dërguar pjesën e dytë të ndihmave humanitare për rajonet në lindje të Ukrainës.
Pavarësisht armëpushimit, në Ukrainë militantët ushtarakë filoqeveritarë përgatiten për luftë. Shumë nga këta militant, që stërviten në pyjet rreth kryeqytetit, bëjnë pjesë të grupeve të ekstremit të djathtë. Sipas tyre janë më shumë se 10 mijë personat e gatshëm për të mbështetur ushtrinë e vendit në rast të një përballjeje direkte me rusët. Një nga përgjegjësit e këtyre kampve shprehet se të gjithë po stërviten për luftë. Në rast pushtimi nga ana e trupave ushtarake ruse ata do të jenë në gjendje të mbijetojnë dhe të shkatërrojnë armikun. Ndërkohë që nga ana e saj Rusia përgatitet të dërgojë pjesën e dytë të ndihmave humanitare për rajonet në lindje të Ukrainës që janë izoluar si pasojë e konfliktit. 200 kamionë janë gati të nisen, ndërsa sanksionet e reja europiane kundër Moskës duhet të hyjnë në fuqi që sot. Kremlini reagoi duke thënë se dhe reagimi do të jetë i menjëhershëm.
als_Latn als_Latn